Da bi šume/parkovi ili pojedinačna stabla mogle ispunjavati sve svoje funkcije one moraju biti u optimalnom stanju. Svjedoci smo sve većih poremećaja u šumskim ekosustavima kako u Hrvatskoj tako i u svijetu kao npr. elementarne nepogode, ekscesne klimatske pojave, onečišćenje okoliša, klimatske promjene, biotski čimbenici i dr. Sve te pojave nepovoljno utječu na stanje u prirodi koje treba stalno popravljati i održavati. Najbitnije od svega je promijeniti svijest pojedinca edukacijom i na primjeru našega rada te ukazati na sve dobrobiti ekosustava, kao i na posljedice nesavjesnog odnošenja prema prirodi.